ཤིན་ཧྭ་གསར་འགྱུར་ཁང་པེ་ཅིང་ནས་ཟླ༦ཚེས༧ཉིན་གློག་འཕྲིན་འབྱོར་གསལ།ཚེས༧ཉིན་གསར་འགོད་པས་སློབ་གསོ་པུའུ་ནས་ཤེས་རྟོགས་བྱས་དོན།ལྷོ་ཕྱོགས་གྲོང་ཁྱེར་ཚགས་པར་ཐོགགསར་འགོད་པ་ཚབ་རྒྱུགས་ཚོགས་པར་གབ་མྱུལ་བྱས་ཏེ་མཐོ་རྒྱུགས་ནང་ཞུགས་པའི་ཞིང་ཆེན་ལས་བརྒལ་བའི་ཚོགས་པ་དམར་རྗེན་དུ་བཏོན་པཞེས་པ་འགོ་བརྗོད་དུ་བྱས་ཏེ་ཚོགས་པས་ཅང་ཤིས་སུ་མཐོ་རྒྱུགས་ཚབ་རྒྱུགས་སྒྲིག་འཛུགས་བྱས་པའི་དོན་རྐྱེན་སྐོར་བཀོད་ཡོད།སློབ་གསོ་པུས་གནད་དོན་དེར་ཚད་མཐོའི་མཐོང་ཆེན་བྱས་ནས་ཅང་ཤིས་ཞིང་ཆེན་སློབ་གསོ་ཐིང་དང་ཞིང་ཆེན་སློབ་གསོ་ཡིག་རྒྱུགས་ཁང་ལ་གང་མགྱོགས་གནས་ཚུལ་དེ་བདེན་མིན་བརྟག་དཔྱད་བྱེད་དགོས་པའི་འགན་དཀྲིས་པ་མ་ཟད།སྤྱི་བདེ་པུའུ་གདན་ཞུ་བྱས་ཏེ་འབྲེལ་ཡོད་ས་གནས་སྤྱི་བདེ་ལས་ཁུངས་ཀྱི་གྱོད་དོན་ཐོ་འགོད་དང་མྱུལ་ཞིབ་ལས་དོན་ལ་མཛུབ་ཁྲིད་བྱེད་དུ་བཅུག་ཡོད།ཉིན་དེར་ཅང་ཤིས་ཞིང་ཆེན་སློབ་གསོ་ཡིག་རྒྱུགས་ཁང་གིས་ནན་ཁྲང་གྲོང་ཁྱེར་སློབ་གསོ་ཡིག་རྒྱུགས་ཁང་ལ་ཉེན་རྟོག་ཕྱོགས་དང་མཉམ་འབྲེལ་ཐོག་བདེན་མིན་བརྟག་དཔྱད་བྱེད་དགོས་པའི་བླང་བྱ་བཏོན་པ་དང་དེའི་ནང་དོན་རྐྱེན་དེ་དང་འབྲེལ་བ་ཡོད་པའི་རྒྱུགས་སྤྲོད་སློབ་མ་ཞིག་གིས་ཚབ་རྒྱུགས་ནང་ཞུགས་པ་ཁས་བླངས་ཡོད་ཅེས་བརྗོད་ཡོད།